خاریجی ایشلر ناظیری‌نین معاوینی سدات اونال باشچیلیغینداکی تورکیه هئیتی روس هئیتیله ادلیب مسئله‌سینی موذاکیره ائدیب.
دیپلوماتیک قایناق‌لاردان الده ائدیلن معلوماتا گؤره، اؤنال باشچیلیغینداکی تورکیه هئیتی فوریه نین 17-ده روسیانین پایتاختی مسکوا-دا روس همکارلاری ایله گؤروش کئچیریب.
گؤروشده سوریه-نین ادلیب بؤلگه‌سیندکی سون وضعیت موذاکیره ائدیلیب.
تورکیه-نین نماینده هئیتی ساحه‌دکی گرگین‌لیگی تئز بیر زاماندا آزالتماغین و اینسانی وضعیتین داها دا پیسلشمه‌سی‌نین قارشی‌سینی آلماغین واجیب‌لیگینی وورغولاییب.
گؤروشده ادلیب-ده سوچی راضیلاشماسی‌نین احاته دایره‌سینی تام شکیلده یئرینه یئتیرمک و پوزونتولارین قارشی‌سینی آلماق اوچون گؤروله‌جک تدبیرلر موذاکیره ائدیلیب.
دانیشیق‌لارین بو گون ده داوام ائدجگی بیلدیریلیب.
